
Cyflwyniad
Yn y portffolio hwn, trafodir strategaeth o weithio yn amlasiantaethol wrth weithio gydag unigolion sydd yn profi profedigaeth. Amcanion y portffolio hwn yw archwilio mewn i waith amlasiantaethol wrth gymhwyso cynllunio person canolog mewn i’r strategaeth. Yn y strategaeth, gwelir ei fod yn defnyddio gwasanaeth integredig wrth weithio yn amlasiantaethol, a dull Proffil un Tudalen er mwyn cymhwyso cynllunio person ganolog. Wrth i blant a phobl ifanc alaru, gwelir Cruse (dd) fod hi’n bwysig iddynt gael y cyfle i alaru fel oedolyn. Wrth beidio galluogi hyn ddigwydd, dywed Cruse (dd) all hyn effeithio ar yr unigolyn yn hirdymor. Wrth i unigolyn alaru pwysleisir Cruse (dd) fod hi’n bwysir i’r unigolyn gael siarad am eu teimladau ac yn cael cymorth er mwyn iddynt ddeall eu hemosiynau. Felly, gwelir fod y strategaeth yma’n rhoi cymorth i unigolyn sy’n profi profedigaeth yn cael y siawns i siarad. Ehangir Young Minds (2021) fod llawer o unigolion yn cael trafferth hefo ffyrdd y maent yn teimlo, gall eu bod yn cael anawsterau gyda ffrindiau, ysgol, pryder, teimlo’n isel, ofnus, neu yn ddig. Ychwanegir Young Minds (2021) fod hi’n anodd dod o hyd i rywun maent yn teimlo eu bod yn gallu siarad gyda heb deimlo cywilydd. Noda Young Minds (2021) fod asiantaethau cynghori yn gwneud gwahaniaeth positif i fywydau unigolion. Gwelir Young Minds (2021) fod gweithio yn amlasiantaethol a chymhwyso cynllunio person ganolog yn ddefnydd mawr at gefnogi unigolyn a’r teulu ar ôl profi profedigaeth.
Rhan 2: Dadansoddiad o ddiffyniadau o weithio amlasiantaethol
Pwysleisir Sidebotham (2016) fod gweithio yn amlasiantaethol yn allweddol ar gyfer diogelu ac amddiffyn plant. Disgrifir SCIE (2010) gweithio amlasiantaethol fel gwaith sydd yn darparu ac yn ymateb i unigolion sy’n profi anghenion cymhleth. Cytunir Llywodraeth Cymru (2020) fod gweithio yn amlasiantaethol yn broses o rannu gwybodaeth a sgiliau er mwyn dod i gyd-ddealltwriaeth ac yn creu amser i unigolion, teuluoedd a chymunedau ddod at ei gilydd i drafod anghenion yr unigolyn. Pwysleisir NSPCC (2019) fod hi’n allweddol i flaenoriaethu anghenion y plentyn. Ychwanegir WHO (2018) fod gweithio yn amlasiantaethol yn dod a’r “gofal cywir ar yr adeg gywir yn y lle cywir, yn unol â’u hanghenion a’r cyd-destun lleol” (WHO, 2018, dyfynnwyd yn Llywodraeth Cymru, 2020, pg 14). Dywed Every Child Matters (2005) fod gweithio yn amlasiantaethol yn ffordd effeithiol o roi cymorth i unigolion, theuluoedd ac unigolion ag anghenion ychwanegol. Daw Peckover & Golding (2017) i gasgliad o ddiffinio gweithio yn amlasiantaethol wrth ddweud ei fod yn cynnwys y gwaith mae gwahanol bobl broffesiynol yn ei wneud gydag unigolyn, neu deulu yn rhannu gwybodaeth, rhoi darpariaeth y gwasanaeth ac yn asesu ac ymweld ar y cyd. Ehangir NSPCC (2019) fod plant a theuluoedd yn cael mynediad i amrywiaeth o wahanol asiantaethau gwahanol drwy fywyd plentyn. Ychwanegir NSPCC (2019) fod hi’n hanfodol i ymarferwyr o wahanol asiantaethau weithio hefo’i gilydd er mwyn ennill trosolwg llawn o sefyllfa’r plentyn er mwyn cael dull cyd cysylltiedig er mwyn cefnogi’r unigolyn. Pwysleisir NSPCC (2019) bod gan bob aelod sydd yn gweithio gyda phlant gyfrifoldeb llawn o rannu gwybodaeth sy’n effeithio ar les y plentyn. Noda NSPCC (2019) bwysigrwydd wrth weithio yn aml wasanaethol fod pob aelod o’r tîm yn deall eu rôl oddi fewn y tîm. Ychwanegir SCIE (2010) eu bod hi’n bwysig i ddeall gwahanol strwythurau a llywodraethu cydweithiwr eraill.
Ychwanegir SCIE (2010) fod gwasanaeth amlasiantaethol yn cynnig gwahanol asiantaethau o gefnogaeth maent eu hangen yn amserol. Ychwanegir Every Child Matters (2005) fod gweithio yn aml asiantaethol yn gwneud cyfraniad unigryw i wasanaethau ymyrraeth gynnar oherwydd ei fod yn ffordd effeithiol o fynd i afael yn yr ystod eang o ffactorau risg sy’n effeithio bywydau unigolion. Noda Every Child Matters (2005) fod prosiectau a mentrau amlasiantaethol lleol yn cael ei ddatblygu ar hyn o bryd, ond gwelir nid oes un ffordd gywir o weithio yn amlasiantaethol. Er hyn gwelir Every Child Matters (2005) fod arfer dda yn arddangos fod tri dull o weithio amlasiantaethol yn cael ei ddefnyddio yn aml ac yn effeithiol. Dywed Gofal Cymdeithasol Cymru (dd) fod hinsawdd gweithio yn amlasiantaethol yn hinsawdd dysgu ar y cyd positif. Ychwanegir Gofal Cymdeithasol Cymru (dd) fod gweithio yn amlasiantaethol yn rhoi cyfle cyson i fynd i’r afael yn yr ymarfer a chydweithio.
Disgrifir Stanley (2018) fod gweithio yn amlasiantaethol yn “Safeguarding children requires a multi-agency response.” (Stanley, 2018, paragraff 1) Pwysleisir Stanley (2018) ni ellir gwaith diogelu plant gael ei wneud gan yr awdurdodau lleol yn unig, ond gwelir fod angen ymarferwr rheng flaen yn nodi plentyn mewn perygl ac yn cyfeirio ar yr awdurdodau lleol er mwyn gwneud yn siŵr eu bod yn dilyn ac yn arwain penderfyniadau strategol a gweithredol lleol. Dangosir Stanley (2018) wrth weithio yn aml asiantaethol gwelir eu bod hi’n bwysig i weithio yn lleol er mwyn bod yn effeithiol. Hefyd gwelir Stanley (2018) wrth weithio yn strategol ei fod yn rhoi gwellhad yn y gefnogaeth, yr amddiffyniad ac yn y gofal mae’r unigolyn yn agored i niwed yn derbyn. Noda Stanley (2018) fod y weithdrefn leol yma yn gweithio yn well wrth rannu gweledigaeth a gwerthoedd.
Dywed Llywodraeth Cymru (2016) fod gweithio amlasiantaethol yn sicrhau ymarfer da wrth i weithwyr proffesiynol ddod ynghyd er mwyn gweithio gyda’i gilydd. Wrth weithio gyda’i gilydd, yn ol Llywodraeth Cymru (2016) gwelir fod hyn yn ffordd i ymdrin ag anghenion unigolyn a’r teulu er mwyn ei weld o safbwynt cyfannol i gynllunio cynllun gweithredu yn arbennig i gwrdd ag anghenion yr unigolyn. Dywed Goodall and Vorhaus (2011 dyfynwyd yn Llywodraeth Cymru, 2016) fod gweithio amlasiantaethol yn gynhwysfawr er mwyn ymgysylltu gyda rhieni. Dywed Atkinson, Jones a Lamont (2007) fod y term amlasiantaethol wedi cael ei gyfeirio gan dermau gwahanol yn y gorffennol sy’n gallu bod yn gymleth gan fod hyn yn drysu diifiniad y term. Gwelir fod Gregson (1992, dyfynnwyd yn Leathard, 2003) yn defnyddio’r term, gweithio amlddisgyblaethol sy’n derm arall mae rhai ymarferwyr yn ei ddefnyddio am aml asiantaethol. 
Pwysleisir Atkinson, Jones a Lamont (2007) fod gan hyn oblygiadau i ymchwiliad amlasiantaethol gan ei fod yn rhoi natur ddryslyd i’r ymchwil gan ei greu yn gymhleth ac yn arwain at anawsterau wrth i ymarferwyr gymharu rhwng astudiaethau. Gwelir Atkinson, Jones a Lamont (2007) fod modelau gweithio yn amlasiantaethol ar gael. Gwelir Townsley et al. (2004) yn disgrifio ei fodel teipoleg tri lefel. 
1. Gweithio ymreolaethol
Dywed Townsley et al. (2004) fod gwasanaethau arwahanu ond yn penodi ymarferwyr unigol o wahanol ddisgyblaethau er mwyn gweithio gyda’i gilydd ar nodau gwahanol. Ychwanegir Townsley et al. (2004) fod darpariaeth cyllid y gwasanaethau yn dal i fod arwahan fel asiantaeth sengl er bod modd i’r gwasanaethau gynnig hyfforddiant a chefnogaeth i asiantaethau eraill.
2. Gweithio Cydgysylltiedig
Pwysleisir Townsley et al. (2004) fod y gwasanaethau yma yn asesu anghenion unigolyn a’r teulu yn unigol ac yna yn dod at ei gilydd i drafod y canfyddiadau a chamau nesáu fel nodau. Gwelir Townsley et al. (2004) fod darpariaeth amlasiantaethol yn cael ei gynnig yma wrth wneud panel neu grŵp o arbenigwyr. Ychwanegir Townsley et al. (2004) fod y cyllid yn gallu bod yn amlasiantaethol neu yn asiantaeth sengl.
3. Gweithio Integredig 
Yn y dull hwn, gwelir Townsley et al. (2004) fod y gwasanaethau i gyd yn cydweithredu fel tîm i greu dull amlasiantaethol wrth greu dull cyfannol sy’n ffocysu ar yr unigolyn a’r teulu. Ehangir Townsley et al. (2004) wrth ddweud fod yna berson allweddol yn cysylltu â chydlynu gyda’r asiantaethau ar ran y teulu.
Rhan 3: Buddiannau a heriau gweithio aml asiantaethol
Buddiannau
Ymhelaethir Llywodraeth Cymru (2020) fod gweithio amlasiantaethol yn galluogi pobl i ddatrys problemau ac yn ffordd o fynd o amgylch yr anhawster yn hawdd. Ychwanegir Gofal Cymdeithasol Cymru (dd) fod gweithio yn amlasiantaethol yn darparu sicrwydd i unigolion, y teulu a’r gymuned ehangach. Cytunir Llywodraeth Cymru (2014) eu bod yn darparu sicrwydd ac atebolrwydd er mwyn gallu newid newidiadau systemig. Ystyrir Llywodraeth Cymru (2014) hefyd ei fod yn lledaenu gwybodaeth ac unrhyw sgil a ddysgwyd wrth weithio yn amlasiantaethol yn lleol, rhanbarthol a chenedlaethol. Gwelir fod Percy-Smith (2006) yn cytuno gyda Fox a Butler (2004) wrth ddweud fod amlasiantaethau yn datrys problemau yn yr ardal leol.
Noda Llywodraeth Cymru (2014) fod gweithio amlasiantaethol yn ymgysylltu teuluoedd gydag unigolion wrth ystyried eu barn a'u dymuniadau. Dywed Fox a Butler (2004) fod gweithio amlasiantaethol yn ddull cyfannol sy’n mynd i afael mewn materion cymdeithasol ac economaidd sy’n gallu torri’r gylchred sy’n dylanwadu nifer o wahanol sefydliadau.  Datblygir Cheminais (2009) fod gweithio amlasiantaethol yn cynnig ffocws ehangach i’r ymarfer gwaith wrth gyd weithio.
Un o fanteision fwyaf gweithio yn amlasiantaethol yn ol Cheminais (2009) yw bod canlyniadau a deilliannau yn well i unigolion ifanc wrth ystod o wasanaethau gydweithio wrth ddarparu cyngor a chefnogaeth hygyrch. Pwysleisir Cheminais (2009) fod gweithio yn amlasiantaethol yn rhoi dull cymunedol mwy cydlynol wrth i bob sefydliad ddod ynghyd i gymryd cyfrifoldeb ag anghenion lleol ar y cyd. Ychwanegir Cheminais (2009) wrth weithio gyda’i gilydd, gwelir fod cyfnewid syniadau ac anogaeth rhwng staff yr asiantaethau yn helpu i rannu’r arbenigedd, adnoddau a gwybodaeth ar gyfer arfer dda, wrth alluogi pwysau gwaith hylaw.
Dywed Atkinson, Jones a Lamont (2007) fod gweithio amlasiantaethol wedi galluogi sefydliadau i gymryd agwedd gyfannol gydag mwy o ddealltwriaeth ac ymddiriedaeth rhwng yr asiantaethau. Ategir Atkinson, Jones a Lamont (2007) fod yr unigolyn yn cael mynediad lawn at fwy o asiantaethau er mwyn gallu cael gwasanaeth cyflym a phriodol ac er mwyn cael mwy o ffocws ar atal ac ymyrraeth gynnar.
Heriau
Dywed Llywodraeth Cymru (2020) fod gweithio yn amlasiantaethol yn sialens. Pwysleisir Atkinson, Jones a Lamont (2007) fod materion ynghylch gweithio ar y cyd yn aml. Ymhelaethir Atkinson, Jones a Lamont (2007) fod y mater hwn yn creu trafferth oherwydd diffyg eglurder ynghylch diffinio rôl yr ymarferwyr, felly gwelir mai’r her hon sy’n cael ei herio amlaf wrth weithio yn amlasiantaethol. Nodir Atkinson, Jones a Lamont (2007) fod ymarferwyr yn datblygu dealltwriaeth, ymddiriedaeth a pharch tuag at ei gilydd wrth iddynt gyd weithio. Ehangir Cheminais (2009) fod pryderon cyllid yn her er mwyn gweithio yn amlasiantaethol oherwydd diffyg cyllid er mwyn hyfforddi staff a datblygu’r asiantaethau, darparu’r gwasanaeth, a gwrthdaro rhwng asiantaethau ynghylch cyllid.
Her arall o weithio yn amlasiantaethol yn ôl Cheminais (2009) yw diffyg amser lle mae rhestrau aros gan asiantaethau felly nid oes modd ymateb yn gyflym mewn rhai sefyllfaoedd. Noda Cheminais (2009) hefyd fod dod i hyd i amser ble mae pawb yn gyfleus i gwrdd mewn cyfarfod yn gallu bod yn her. 
Gwelir Cheminais (2009) fod cyfathrebu yn her wrth fod angen gwneud yn siwr fod y lleoliad addysgol, asiantaethau ac ymarferwyr yn cyfnewid gwybodaeth yn gyson. Ehangir Cheminais (2009) gall diffyg cyfathrebu effeithio ar ddealltwriaeth iaith a phrotocolau gwahanol asiantaethau. Cytunir Atkinson, Jones a Lamont (2007) wrth ddweud fod cyfathrebu yn her wrth gyd weithio felly yn dangos pwysigrwydd eglurdeb pwrpas sefydlu nodau ac amcanion sy’n cael ei osod.
Ychwanegir Cheminais (2009) fod pob asiantaeth yn cael ei reoli yn wahanol fel enghraifft fod amodau ei gwasanaeth yn wahanol, oriau gwaith, a gwahaniaeth mewn statws a thal. Ychwanegir Atkinson, Jones a Lamont (2007) fod diffyg arweinyddiaeth a chefnogaeth wrth reoli a llywodraethu yn cael ei brofi wrth weithio yn amlasiantaethol yn dangos yn niweidiol iawn.
Rhan 4: Cefndir y gwasanaeth 
Yn y strategaeth hon, gwelir Children’s Workforce Development Council (2008) fod gwasanaeth integredig yn cael ei ddefnyddio er mwyn dod a nifer o wasanaethau amlasiantaethol at ei gilydd er mwyn gwneud yn siwr mai dim ond un waith mae’r unigolyn yn gorfod rhannu eu stori er mwyn dod o hyd i’r cymorth mae ei angen i ddod i gwrdd ag anghenion. Dywed Abdal-Haqq (2000) fod gwasanaethau integredig yn ddull cyfannol i fynd i’r afael ag anghenion unigolyn sy’n gallu eu rhoi mewn peryg. Gwelir Abdal-Haqq (2000) fod hyn yn cael ei ddarparu drwy ystod o wasanaethau. Ychwanegir Abdal-Haqq (2000) fod y gwasanaeth yn cael ei leoli yn rhan o’r ysgol fel hwb er mwyn rhoi cefnogaeth ychwanegol i les unigolion a theuluoedd, ac yn goresgyn heriau ar gyfer llwyddiant academaidd yr unigolyn yn yr ysgol. Ychwanegir Cyngor Gwynedd (2021) fod gwasanaeth integredig yn cyflawni i ddarparu ymyrraeth gynnar a chefnogaeth sydd angen ar unigolion oddi fewn yr ysgol wrth i asiantaethau o wahanol arbenigedd ddod at ei gilydd i ddatrys y broblem.
Strategaeth ar gyfer unigolion ysgol gynradd sydd yn profi profedigaeth oherwydd bod un mewn ugain o blant a phobl ifanc wedi profi profedigaeth o un neu'r ddau riant erbyn iddynt fod yn un deg chwech oed, yn ol Hertfordshire Educational Psychology Service (2020). Ychwanegir Hertfordshire Educational Psychology Service (2020) fod 78% o bobl ifanc un ar ddeg oed i un ar bymtheg oed wedi colli aelod agos neu ffrind. Ehangir Hertfordshire Educational Psychology Service (2020) wrth ddweud gall hyn gynyddu yn sgil Covid-19 felly mae’r angen ar gyfer y gefnogaeth yma. Defnyddir gwasanaeth Integredig er mwyn gallu cael y gwasanaeth yn yr ysgol, er mwyn i’r unigolyn fod yn adnabod wynebau’r gwasanaeth lle byddai hyn o fudd iddynt greu perthynas dda gyda’i gilydd.
Dywed Young Minds (2021) fod unigolyn yn galaru pam maent yn colli rhywun sydd yn agos atynt. Ychwanegir Young Minds (2021) fod galar yn ymateb emosiynol i’r golled yma, ac yn broses yn fwy nag digwyddiad. Gall galar yn ol Young Minds (2021) yn effeithio unigolyn yn gorfforol, feddyliol ac yn gymdeithasol. Ychwanegir Young Minds (2021) fod unigolyn sy’n mynd drwy alar, angen amser i alaru i ddod i delerau gyda’r golled. Ehangir Young Minds (2021) nad oes ffordd gywir na anghywir o alaru. Gall diwylliant, cred neu sut mae ardal a chymuned leol yn deal colled yn dylanwadu ar y ffordd mae unigolyn yn teimlo neu yn ymateb. (Young Minds, 2021) Dywed Childhood Bereavement Network (2015) fod galar yn effeithio ar ganolbwyntiad, dysgu a chanlyniadau addysgol unigolyn.
Nodir Kubler- Ross (1969) fod oedran yr unigolyn yn effeithio ymateb wrth fod plant fyny i dair oed yn poeni am y gwahaniad sydd rhwng yr unigolyn a’i berthynas agos. Ychwanegir Kubler- Ross (1969) nid yw'r oedran yma yn deall fod marwolaeth am byth. Ehangir Kubler- Ross (1969) fod plant 5 mlwydd oed i fyny yn deall fod marw yn tynnu rhywun oddi wrthych. Pwysleisir erbyn naw i ddeg mlwydd oed, gwelir Kubler- Ross (1969) fod unigolion yn dechrau deall fod marwolaeth yn broses biolegol parhaol. Cytunir Hertfordshire Educational Psychology Service (2020) nid yw unigolion o dan un ar ddeg oed yn gallu defnyddio geiriau i ddangos eu teimladau, ond gallent wneud hyn drwy wahanol ymddygiadau. Ehangir Hertfordshire Educational Psychology Service (2020) rhai ymddygiadau all ymddangos megis dod yn llawer mwy ofnus, yn bryderus wrth adael y bobl sydd agosaf atynt, gall fynd yn ymosod a rhwystredig, neu gallent beidio â dangos unrhyw fath o alar.
Dywed McLeod (2017) fod Damcaniaeth ymlyniad Bowlby yn disgrifio fod ymlyniad yn digwydd yn gynnar mewn bywyd wrth ddarparu diogelwch a goroesi i unigolion. Gwelir McLeod (2017) unwaith fod yr ymlyniad yn cael ei dorri, gwelir fod unigolion yn profi aflonyddwch emosiynol er enghraifft pryder, crio a theimlad dig felly wrth gyd weithio gyda unigolion sydd yn profi profediaeth, gwelir ei fod yn gallu dylanwadu ar sut mae’r unigolyn yn ymddwyn. 
Gwelir Bronfenbrenner (1979) mewn cilfach ecolegol, gwelir ei fodel fel ffordd mae unigolyn yn rhyngweithio gyda chyd-destun cymdeithasol. Ehangir Bronfenbrenner (1979) fod y plentyn wedi cael ei leoli yn ganolbwynt y micro system ble mae’r unigolyn a’r teulu, ond yn y gymdeithas gwelir fod y micro system yn ehangu yn ehangach wrth i’r unigolyn fynychu meithrinfa, ysgol, clybiau. Pwysleisir Bronfenbrenner (2005) fod prosesau sylfaenol mewn bywyd unigolyn yn allweddol i ddatblygiad dynol. Cytunir Children’s Workforce Development Council (2008) fod gweithio integredig yn ganolbwynt i wneud newidiad mawr i fywydau plant, bobl ifanc a'u teuluoedd. Gwelir Clark (dd) fod gweithio yn amlasiantaethol yn cefnogi hyn er enghraifft wrth drosglwyddo plentyn o’r feithrinfa i’r ysgol wrth weithio gyda’r teulu. Yn y strategaeth yma, gwelir Bronfenbrenner (2005) fod yr unigolyn yn cael ei heffeithio gan y micro system wrth brofi profedigaeth. 
Gwelir The Citizen’s Handbook (dd) fod ysgol Arnstein yn ganllaw i ddangos pwy sydd gan bŵer mewn penderfyniadau pwysig. Ychwanegir The Citizen’s Handbook (dd) fod defnydd i’r canllaw yma wrth fod pob yn parhau i wynebu prosesau sydd yn gwrthod i beidio meddwl am unrhyw beth yn uwch i’r grisiau gwaelod. Datblygodd Hart (1992) ysgol Arnstein o fod yn gyfranogiad dinasyddion i fod yn ysgol o gyfranogiad i blant mewn rhaglenni, prosiectau, a gweithgareddau oedolion megis mathau o waith, eiriolaeth a dinasyddiaeth. Dywed Organizing Engagement (2021) fod y model hwn wedi bod yn ddylanwadol yn y maes datblygiad plentyn, addysg, cyfranogiad a gwneud penderfyniadau felly yn oll bwysig er mwyn gweithio yn amlasiantaethol a chymhwyso plentyn canolog mewn ysgolion.
Gwelir Hertfordshire Educational Psychology Service (2020) fod nodau'r strategaeth yn canolbwyntio ar yr unigolyn a’r teulu. Pwysleisir Hertfordshire Educational Psychology Service (2020) fod angen cymorth i unigolion allu adnabod a mynegi ei theimladau mewn ffordd gywir. Hefyd, gwelir Hertfordshire Educational Psychology Service (2020) fod unigolyn angen un person i ymddiried ynddo ac er mwyn cael cefnogaeth emosiynol a dealltwriaeth. Pwysleisir Hertfordshire Educational Psychology Service (2020) yn fawr fod unigolyn sydd yn galaru angen cael cyfle i siarad ag i feddwl am unrhyw atgofion sydd gennyt o’r person a beth sydd wedi digwydd. Gwelir Hertfordshire Educational Psychology Service (2020) fod nod o allu gwneud cynlluniau ar gyfer y dyfodol yn nod bwysig er mwyn i’r unigolyn edrych i’r dyfodol. Pwysleisir Hertfordshire Educational Psychology Service (2020) fod hi’n bwysig i unigolyn ganolbwyntio ar strwythur arferol yr unigolyn. Noda Hertfordshire Educational Psychology Service (2020) fod hi’n bwysig i'r unigolyn ddeall a gwybod beth sydd wedi digwydd. Pwysleisir Hertfordshire Educational Psychology Service (2020) fod nod y strategaeth yn un i greu atgofion meddylgar er mwyn i’r unigolyn allu teimlo a chysylltiad i'r ymadawedig ar ol marwolaeth.
Rhan 5: Trosolwg Partner Amlasiantaethol
Yn y strategaeth yma, gwelir fod aml i asiantaeth yn rhan er mwyn dod ac arbenigedd pob maes er mwyn cwrdd ag anghenion yr unigolyn sydd yn galaru.Yn y strategaeth ddewisol, gwelir fod pedwar asiantaeth wedi cael ei roi ar waith i weithio yn amlasiantaethol, ymarferwr ysgol, Cruse Bereavement Care, Emotional Literacy Support Assistants a chwnselydd. 
Ar ôl marwolaeth Victoria Climbié yn 2000 dechreuodd ymchwiliadau ar gyfer adnewyddu Deddf Plant 1989 yn ôl Laming (2003). Dywed Laming (2003) fod beirniadaeth nad oedd yr asiantaethau yn gwybod dim llawer mwy o wybodaeth am Victoria ar ddiwedd y broses nag yn y dechrau. Ychwanegir Laming (2003) fod yr asiantaethau oedd yn gyfrifol am Victoria wedi methu wrth beidio rhoi blaenoriaeth i amddiffyn plant oherwydd roeddent yn cael tal isel, nid oedd digon o weithiwyr ac roedd yr arweiniad yn isel. Yn dilyn marwolaethau plant, gwelir NSPCC (2021) yma yng Nghymru cafodd Deddf Comisiynydd Plant Cymru ei sefydlu yn 2001 er mwyn diogelu plant Cymru. Ychwanegir NSPCC (2021) fod Deddf Plant wedi cael ei gyhoeddi yn 2004. Yn y ddeddf hon, gwelir NSPCC (2021) fod Byrddau Diogelu Plant Lleol yng Nghymru a Lloegr.
Yma yng Nghymru, dywed Llywodraeth Cymru (2015) fod uchelgais ganddynt i wneud yn siwr fod pob plentyn yng Nghymru yn gwireddu eu hawliau wrth fod yn unol â Chonfensiwn y Cenhedloedd Unedig ar Hawliau'r Plentyn (CCUHP). Dywed Llywodraeth Cymru (2015) fod y confensiwn yn cael ei arddangos yn ddeddfwriaeth Mesur Hawliau Plant a Phobl Ifanc, 2011 i bawb ystyried beth yw buddiannau plant. Yn ysgolion Cymru, gwelir Comisiynydd Plant Cymru (2012) fod saith nod craidd wedi cael ei ddatblygu er mwyn cyfuno erthyglau'r CCUHP i sicrhau fod hawliau plant yn cael ei gymhwyso yn gywir. Yn y saith nod craidd, gwelir Llywodraeth Cymru (2015) fod “Nod Craidd 5: Cyfranogi mewn penderfyniadau” (Llywodraeth Cymru, 2015, pg 4) yn gwbl berthnasol i wasanaeth integredig a chynllunio person canolog gan ei fod yn canolbwyntio ar lais y plentyn. Ychwanegir Llywodraeth Cymru (2015) fod Nod Craidd 3 yn “Sicrhau bod plant yn mwynhau'r iechyd gorau posibl, a'u bod yn rhydd rhag camdriniaeth, erledigaeth a cham-fanteisio.” (Llywodraeth Cymru, 2015, pg 4) felly yn allweddol i’r strategaeth yma er mwyn gwneud yn siwr fod iechyd meddwl y plentyn ddim o dan anfantais wrth brofi profedigaeth, ond hefyd fod yr unigolyn ddim yn cael ei cham-fanteisio felly bod hawl i’r unigolyn dderbyn cefnogaeth.
Dywed Llywodraeth Cymru (2015) fod rhaglen Plant a Phobl Ifanc wedi cael ei roi ar waith er mwyn sicrhau bod y polisïau yn cael ei uno felly Saith Nod Craidd, Deddf Llesiant Cenedlaethau'r Dyfodol (Cymru) 2015, Casgliadau Cenhedloedd Unedig a Rhaglen Lywodraethu.
Gwelir Llywodraeth Cymru (2015) fod Deddf Llesiant Cenedlaethau'r Dyfodol (Cymru) 2015 yn gyfraith statudol. Ymhelaethir Llywodraeth Cymru (2015) fod y ddeddf yma yn gwella “llesiant cymdeithasol, economaidd, amgylcheddol a diwylliannol Cymru” (Llywodraeth Cymru, 2015) Gwelir fod y ddeddf hon yn gymwys yn y strategaeth hon gan ei fod yn canolbwyntio ar wella gweithio gyda’i gilydd yn cynnwys gyda phobl a chymunedau i geisio atal problemau wrth gyd weithio ar ddull gweithredu cyson, felly yn atgyfnerthu gweithio yn amlasiantaethol ac yn berson ganolog. 
Er mwyn sicrhau fod pawb yn deall a chwrdd gweledigaeth yma yng Nghymru, gwelir Llywodraeth Cymru (2015) fod saith nod llesiant wedi cael ei gosod. Gwelir Llywodraeth Cymru (2015) fod nodau yn y ddeddf yn galluogi i gyrff cyhoeddus wneud yn siwr eu bod yn cwblhau’r amcanion er mwyn cyflawni'r saith nod. Gwelir fod y ddeddf yn cyfateb i’r strategaeth gan ei fod yn pwysleisio bod cyrff cyhoeddus yn ystyried plant wrth osod amcanion ar gyfer llesiant wrth feddwl am y gosodiad cyfreithiol yn hirdymor.
Rhan 6: Rolau a Chyfrifoldebau
Dywed Snap Cymru (2014) fod angen i’r teulu gyfranogi mewn yn y strategaeth hon gan fod y teulu yn adnabod yr unigolyn orau. Yn y strategaeth gwelir Snap Cymru (2014) fod rôl o adrodd eu stori hwy er mwyn datrys unrhyw bryderon sydd gan y teulu am yr unigolyn ac er mwyn cael y ddarpariaeth a chefnogaeth sydd ei hangen, gan fod gweithio amlasiantaethol a chynllunio person ganolog yn annog hyn. Ychwanegir Snap Cymru (2014) fod rhan yn bwysig iawn i’r asiantaethau a’r teulu ddod i adnabod ei gilydd wrth ymddiried yn ei gilydd.
Dywed Integra (2021) fod ELSA sy’n brosiect i helpu ysgolion ddod i gwrdd ag anghenion plant sy’n agored i niwed yn emosiynol. Ymestynnir Integra (2021) wrth ddweud os yw unigolion yn cael anawsterau emosiynol, cymdeithasol neu seicolegol, gwelir fod hyn yn effeithio are u dysgu ac yn gallu effeithio ar ddysgu disgyblion eraill hefyd oddi fewn y dosbarth. Ychwanegir Integra (2021) fod ELSA wedi cael ei sefydlu fel asiantaeth i fod yn gymorth sy’n rhoi fwy o sylw, gofal ac ymyrraeth er mwyn gwneud i unigolion deimlo yn well am eu hunain a'u hamser yn yr ysgol. Ychwanegir ELSA (2017) eu rôl yn yr ysgol yw rhoi cymorth i unigolion ddeall a rheoli emosiynau eu hunain a'r bobl o’u hamgylch. Pwysleisir ELSA (2017) fod pob unigolyn angen cael ei feithrin yn unol â’i anghenion personol nhw. Yn y strategaeth gwelir fod ELSA yn mynd i fod yn rhan er mwyn bod yn barod i roi cymorth llythrennedd emosiynol ar gyfer yr unigolyn, ond hefyd i fod yn rhan o’r cyfarfodydd wrth gyd weithio yn aml asiantaethol er mwyn gallu gosod nodau gyda’r unigolyn. (ELSA, 2017)  
Gwelir Cruse (dim dyddiad) fod yr asiantaeth yma yn rhoi llinell gymorth ar gyfer plant a phobl ifanc sy’n profi profedigaeth. Ychwanegir Cruse (dd) fod yr asiantaeth yn gweithio yn agos gydag ysgolion wrth eu darparu gyda phecyn adnoddau i ymarferwyr ysgolion. Pwysleisir Cruse (dd) eu bod yn gweithio yn amlasiantaethol er mwyn cefnogi unigolion bregus sy’n profi profedigaeth. Dywed Cruse (2011) fod modd iddynt fel asiantaeth roi cymorth un i un yn y cartref neu mewn ysgol, felly gwelir fod yr asiantaeth hon yn gweithio yn y cartref ac yn yr ysgol yn y strategaeth yma. Pwysleisir Cruse (dd) fod modd gweithio yn un i un gydag unigolyn, gyda brawd neu chwaer, a'r teulu cyfan pam fod angen.
Dywed Young Minds (2021) fod cwnselwr yn therapi siarad mwyaf cyffredin mewn ysgolion. Ychwanegir Young Minds (2021) fod siarad â cwnselwr yn helpu unigolion er mwyn delio gyda materion ac effeithiau sydd yn cael effaith ar eu lles meddyliol. Gwelir Young Minds (2021) fod cwnselwr yn helpu i archwilio’r broblem, y symptomau a chreu strategaethau er mwyn ymdopi. Yn y strategaeth yma, gwelir Young Minds (2021) fod pwysigrwydd fod yna cwnselwr yn yr ysgol ar gael er mwyn i unigolion fanteisio o’r cymorth hyn yn yr ysgol. Gwelir Marie Curie (2019) fod angen cwnselwr fod yn bresennol er mwyn sicrhau nad yw’r unigolyn yn teimlo fel na all barhau neu ymdopi gyda bywyd yn ddyddiol.
Rhan 7: Dull cynllunio Person Ganolog
Disgrifir Snap Cymru (2014) cynllunio person ganolog fel proses sy’n dysgu ac yn gwrando ar yr unigolyn a bath sy’n bwysig iddynt fel person yn y presennol ac yn y dyfodol wrth gydweithio gyda theulu a ffrindiau, ac ymarferwyr proffesiynol er mwyn cydweithio i lwyddiant. Ychwanegir Snap Cymru (2014) mai cynllunio gyda’r unigolyn yw’r pwyslais ac nid ar gyfer yr unigolyn. Pwysleisir Snap Cymru (2014) fod y cam hwn yn “ystyriaeth i’r hyn sy’n bwysig iddynt nawr, yr hyn y maent am ei gael yn y dyfodol a’r gefnogaeth sydd ei angen er mwyn iddynt gyrraedd y fan honno” (Snap Cymru, 2014, pg 3) Noda Snap Cymru (2014) fod cynllunio person ganolog ddim yn ddigwyddiad sydd yn digwydd unwaith, ond gwelir ei fod yn barhaus er mwyn gwrando, a sicrhau fod hyn yn cael ei wneud. Gwelir Estyn (2018) fod annog llais y plentyn yn ganolog i bob aelod ac agwedd yr ysgol. Ychwanegir Estyn (2018) fod y disgyblion, ymarferwyr a’r llywodraethwyr yn cyfrannu er mwyn cael llwyddiant yn yr ysgol. Nodir Estyn (2018) mai nod yr ysgol hon yw bod gan bob disgybl hawl i gymryd perchnogaeth am beth maent yn ei ddysgu, drwy fynegi barn am y gweithgareddau maent yn ei gael yn y cwricwlwm a thu hwnt. Ychwanegir Estyn (2018) fod pob unigolyn yn cyfrannu yn cyfoethogi a chefnogi bywyd yr ysgol ac yn datblygu'r plentyn cyflawn. Gwelir Estyn (2018) fod cynghorau ysgol ag eco yn cyfrannu yn fawr at fywyd yr ysgol er mwyn do di gasgliad gyda llais y plentyn.
Yn y strategaeth hon, y dull Cynllunio Person Ganolog sydd yn cael ei gymhwso yw’r Proffil Un Dudalen. Dywed Sanderson (2015) fod y dull hwn yn sylfaen i gymhwyso cynllunio person ganolog wrth ddod i ddeall beth sy’n bwysig i’r unigolyn, a sut maent eisiau neu angen y cymorth orau ar eu cyfer hwy. Gwelir Sanderson (2015) fod y proffil yn canolbwyntio ar yr unigolyn er mwyn galluogi fod gweithredoedd yn cael ei chreu er mwyn gweld beth sydd yn gweithio a beth sydd ddim.
Ychwanegir Sanderson, Smith a Wilson (2010) fod proffil un tudalen yn gallu cael ei ddefnyddio er mwyn hysbysu cynllunio a gosod targedau. Pwysleisir Sanderson, Smith a Wilson (2010) fod hyn yn galluogi unigolion gael llais oddi fewn yr ysgol i’r ffordd y maent yn cael ei chefnogi, ei chryfderau a beth sy’n bwysig i’r unigolyn. Ehangir Sanderson, Smith a Wilson (2010) gall y proffil yma gael ei rannu gydag ymarferwyr eraill yn yr ysgol er mwyn gallu creu perthnasau gyda’r unigolyn ar draws yr ysgol. Pwysleisir Sanderson, Smith a Wilson (2010) fod y proffil un dudalen yn gallu cael ei ddatblygu a newid unrhyw adeg drwy’r flwyddyn ysgol, felly gwelir fod hyn yn mynd i helpu'r unigolyn yn y strategaeth er mwyn gweld pa fath o gymorth maent eu hangen nawr, yn lle gorfod meddwl i’r dyfodol. Dywed Sanderson, Smith a Wilson (2010) fod modd canolbwyntio ar agwedd benodol mewn proffil un dudalen felly yn y strategaeth hon, gwelir mai canolbwyntio ar deimladau, a gofynion yr unigolyn sydd yn profi profedigaeth sy’n ganolbwynt wrth i’r asiantaethau allu rhoi cymorth gartref ac yn yr ysgol.
Dewisir y dull yma er mwyn peidio rhoi gormod o bwysau ar yr unigolyn sydd yn profi profedigaeth ac i feddwl am y presennol ac er mwyn gweld beth sydd ddim yn gweithio er mwyn galluogi’r unigolyn ar asiantaethau symud ymlaen i weld pa ddull gallent ei defnyddio nesaf er mwyn cyrraedd anghenion yr unigolyn. (Sanderson, 2015) Ychwanegir Thompson (2016) fod damcaniaeth Worden yn pwysleisio nid ydi pob unigolyn yn galaru yn yr un ffordd a'u bod yn gallu mynd o un dasg i’r llall nid mewn trefn wrth alaru.
Gwelir fod beirniadaeth yng nghylch Proffil un Tudalen lle gwelir Hagner, Helm & Butterworth (1996) fod yr hwylusydd yn ymddwyn yn eu rôl a hyfforddiant blaenorol felly yn cyfyngu'r cyfarfod. Ychwanegir Hagner, Helm & Butterworth (1996) fod canlyniadau positif yn cael ei ategu at y cynllunio ac nid yw’r canlyniadau positif.

I grynhoi, wrth i’r strategaeth hon ddefnyddio gwasanaeth integredig i gynllunio proffil un dudalen mae modd cynllunio i beth mae’r unigolyn yn deimlo ac eisiau i ddigwydd, sy’n ganolog i’r strategaeth. Hefyd gwelir fod modd gweithio yn aml asiantaethol er mwyn dod i gwrdd ag anghenion yr unigolyn sydd mewn perryg wrth ddefnyddio dull person ganolog. 

